2

5

   Z A P I S N I K
 24. sjednice Vijeća Mjesnog odbora Ferenščica
14. travnja 2023.
u prostorijama mjesnog odbora Ferenščica,
s početkom u 18:30 sati

NAZOČNI ČLANOVI VIJEĆA:
Ante Palada, Siniša Mikuličić, Ištvan Pacal, Iva Majsak, Danko Knoblo, Martina Erstić

NENAZOČNI ČLANOVI VIJEĆA:
Marko Bilić

OSTALI NAZOČNI:
Nema
 
Predsjedava Ante Palada, predsjednik Vijeća.

Zapisnik vodi Danko Knoblo 

	Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 24. sjednicu Vijeća Mjesnog odbora.

	Bez rasprave jednoglasno, Vijeće prihvaća tekst Zapisnika 23. sjednice Vijeća, održane 10. Ožujka 2023.  bez izmjena.

	Na prijedlog predsjednika Vijeće jednoglasno utvrđuje

D N E V N I   R E D

1. Aktualna komunalna problematika
2. Poslovnik o radu VMO Ferenščica
3. Pravila MO Ferenščica
4. Zaključak o utrošku sredstava s pozicije 3299 (ONRP), ostali nespomenuti rashodi poslovanja.
5.   Zaključak o poslovniku i pravilima rada VMO
6.   Korištenje prostora Vijeća Mjesnog Odbora
7.   Razno: izvješća, pitanja i prijedlozi

Članovi Vijeća primili su pisani materijal uz poziv.

           Ad 1. Aktualna komunalna problematika 
        
U raspravi oko aktualne komunalne problematike sudjeluje 6 od 7 vijećnika. Raspravljaju o slijedećoj problematici:
  
1. Postavljanje ljuljačka za najmlađe na dječjem igralištu iza zgrade na adresi Ivanićgradska 66
2.   Sadnja živice na lokaciji uz nogostup ulice DOS Ban Jelačić na prilazu ulici II. Ferenščica 1. Odvojak
3.   Ograđivanje dječjeg igrališta uz zgradu na adresi Ivanićgradska 60
4.   Izgradnja (proširenju) i uspostava nogostupa
5.   Uvrštavanje u redovno održavanje katastarske čestice br. 3704/1







Nakon rasprave Vijeće jednoglasno donosi:

Z A K L J U Č A K
o postavljanju ljuljačka za najmlađe na dječjem igralištu iza zgrade na adresi Ivanićgradska 66

Temeljem prijedloga Gospođe Matee Klanac, Vijeće Mjesnog Odbora Ferenščica jednoglasno donosi zaključak da se zahtjev prihvaća, te da će se stavi u plan aktivnosti za 2024. godinu.

Obrazloženje: Zbog nedostatka sadržaja za najmlađe VMO prihvaća zahtjev da se postavi ljuljačka, te se isti stavlja u plan aktivnosti za 2024 godinu.

Z A KLJUČAK 
o sadnji živice na lokaciji uz nogostup ulice DOS Ban Jelačić na prilazu ulici II. Ferenščica 1. Odvojak

Temeljem prijedloga gospodina Hrvoja Livnjaka, Vijeće Mjesnog odbora Ferenščica jednoglasno donosi zaključak da se od nadležnih gradskih poduzeća zatraži očevid i temeljem rješenja sadnja živice na navedenoj lokaciji.

Obrazloženje: Zbog nepropisne vožnje motora između postavljenih klamerica na toj lokaciji, te učestalog nanošenja smeća od strane stambenih zgrada i njihovih kontejnera smatramo da je potrebno zasaditi živicu na predmetnoj lokaciji. Kako bi se taj problem riješio potrebno je tražiti nadležni Gradski ured da izvrši očevid i temeljem njega uradi nalog Zrinjevcu za sadnju živice.

Z A K L J U Č A K
o ograđivanju dječjeg igrališta uz zgradu na adresi Ivanićgradska 60

 Temeljem prijedloga predstavnika suvlasnika stambene zgrade Ivanićgradska 60 Zdenka Šimičića, Vijeće Mjesnog Odbora Ferenščica jednoglasno donosi zaključak i traži od nadležnog gradskog poduzeća Zrinjevac i nadležnog gradskog ureda, da se održi zajednički sastanak sa predstavnicima Vijeća MO Ferenščica kako bi iznijeli svoje mišljenje i prijedlog o potrebi ograđivanja dječjeg igrališta i načina na koji je to izvedivo.

Obrazloženje: Zbog trećeg po redu zahtjeva od strane različitih osoba iz našeg MO da se žičanom ogradom ogradi dječje igralište na predmetnoj lokaciji i prethodne odluke da se živom ogradom ogradi sa sjeverne i južne strane zelena površina iza stambene zgrade Ivanićgradska 60-66 kako bi se napravila barijera između prometnice i zelene površine na kojoj se između ostalog sa sjevero-istočne strane nalazi dječje igralište VMO traži očevid sa nadležnim poduzećem i gradskim uredom kako bi na licu mjesta utvrdili da li su poduzete mjere dovoljne za sigurnost korisnika parka te da li postoji opcija u kojoj bi se ogradilo isključivo dječje igralište a da ostatak zelene površine na kojemu se nalaze stolovi za stolni tenis, street workout sprav, boćalište i livada ostali neograđeni kao i do sada.  

Z A K L J U Č A K
o izgradnja (proširenju) i uspostavi nogostupa u ulici I. Ferenščica od kbr. 84 do križanja sa Getaldićevom i sjeverno prema ulici grada Gospića

1. Potrebno je u plan komunalnih aktivnosti uvrstiti pripremu i izradu tehničke/projektne dokumentacije te aktivnost izgradnje proširenja nogostupa u Getaldićevoj ulici na dijelu od Ulice Grada Gospića do raskrižja sa ulicom 1. Ferenščica. 
2. Potrebno je u plan komunalnih aktivnosti uvrstiti pripremu i izradu tehničke/projektne dokumentacije te aktivnost izgradnje za nogostup koji bi povezao postojeći u zoni stambene zgrade 1. Ferenščica kbr. 74-88, od kućnog broja 84 i nogostup u ulici 1. Ferenščica 99-101.
3. Od nadležnog gradskog ureda potrebno je zatražiti ukidanje parkirnih mjesta uz ogradu DV Duga, te uspostava nogostupa na toj lokaciji koji bi išao od kolnog ulaza u DV Duga do križanja sa Getaldićevom ulicom


Obrazloženje: Na predmetnom potezu u od ulice I. Ferenščica od kbr. 84 do križanja sa Getaldićevom i sjeverno prema ulici grada Gospića djelomično postoji nogostup koji nije međusobno povezan i ne čini cjelinu te time pješacima (na tom djelu se nalazi DV Duga, jaslički dio pa su korisnici velikom većinom roditelji sa malom djecom) čini problem neometanog kretanja prilikom dolaska i odlaska iz jaslica odnosno vrtića. Uz problem otežanog kretanja veliki problem čine i bočna parkirna mjesta uz ogradu vrtića jer upravo na tom mjestu se nalazi ulaz u krug vrtića te korisnici umjesto na nogostup izlaze direktno na prometnicu između bočno parkiranih vozila koja ometaju pogled ostalim sudionicima u prometu na pješake. S obzirom da parkirna mjesta uglavnom koriste stanari okolnih kuća a u puno manjem broju roditelji koji djecu dovode u vrtić puno bi korisnije na tom mjestu bilo uraditi nogostup (pa makar samo sa stupovima ograditi površinu da se ne parkiraju vozila i horizontalnim oznakama označiti da se radi o nogostupu) kako bi se najmanjim sudionicima u prometu i njihovim roditeljima osigurao neometan dolazak i odlazak u jaslice.

Z A K L J U Č A K
o redovnom održavanju čestice 3704/1

1.   Tražiti od Gradskog ureda za mjesnu samoupravu i Zrinjevca da se čestica 3704/1 uvrsti u       plan redovitog održavanja od strane Zrinjevca

2. Zatražiti od gradskog ureda za zelene površine očevid na predmetnoj lokaciji kako bi nadležni ured donio zaključak kakvo hortikulturno i sadržajno uređenje je moguće na toj površini

Obrazloženje: S obzirom da se radi o lokaciji koja je svake godine predmet prijave stanara okolnih kuća i zgrada zbog neodržavanja a čestica se nalazi po katastru u vlasništvu Grada Zagreba potrebno je istu uvrstiti u redoviti plan održavanja Zrinjevca te na temelju očevida i rješenja nadležnog ureda potrebno je uraditi hortikulturno i sadržajno uređenje istog.

Ad 2. Zaključak o utrošku sredstava s pozicije 3299 (ONRP), ostali nespomenuti rashodi poslovanja

U raspravi oko utrošku sredstava s pozicije 3299 (ONRP), ostali nespomenuti rashodi poslovanja sudjeluje 6 od 7 vijećnika. 

Nakon rasprave Vijeće jednoglasno donosi:



Z A K L J U Č A K
o odobrenju korištenja sredstava

1. Vijeće odobrava korištenje sredstava iz Razdjela 005-02, Pozicije 279-3299 (OSTALI  NESPOMENUTI RASHODI POSLOVANJA )

Vijeća Mjesnog odbora Ferenščica u svrhu obilježavanja dana MO Ferenščica koji će se održati 03.06.2023. ,odobrava sredstva kako slijedi:

  a) 132,73 EUR s PDV-om , tvrtki Toi Toi d.o.o   iz Zagreba , Kvintička 16 ,  po ponudi br. D -  0394-23-03 od 29.032020 ( najam WC-a) 

 b) 625,00 EUR s PDV-om tvrtki LAUF SPORT LAB d.o.o. iz Zagreba , ul. Grada Vukovara 237 C po ponudi br. 18/2023 od 31.3.2023. (najam šatora, najam sjedećih  garnitura i najam pozornice)

Ponude su sastavni dio ovog zaključka

1. Ovaj zaključak dostavit će se  Gradskom uredu za mjesnu samoupravu, civilnu zaštitu i sigurnost  na daljnje postupanje  postupanje.

   Ad 3. Zaključak o poslovniku i pravilima rada VMO

U raspravi oko zaključka o pravilu MO i pravilnika o poslovniku rada VMO poslovanja sudjeluje 6 od 7 vijećnika. 

Nakon rasprave Vijeće jednoglasno donosi:


ZAKLJUČAK
o poslovniku i pravilima rada VMO

Obrazloženje: Poslovnik i pravilnik rada su jednoglasno prihvaćeni od strane svih prisutnih vijećnika.

Ad 4. Korištenje prostora MS 

Članovi Vijeća primili su pisani materijal uz poziv.

U raspravi oko korištenja prostora MS sudjeluje 7 od 7 vijećnika. Raspravljaju o slijedećoj tematici:

[bookmark: _Hlk94291914]1. Korištenje prostorija MS od strane Liste grupe birača MO Ferenščica Nada Orač
	2. Korištenje prostora MS strane Matice Umirovljenika Hrvatske 
	3. Korištenje prostorija MS od strane Sportsko ribolovnog kluba „TPK“

Nakon rasprave Vijeće jednoglasno donosi:

Z A K L J U Č A K
o korištenju prostorija MS

Temeljem zahtjeva vezanog za korištenje prostorija MS, Vijeće Mjesnog odbora Ferenščica odobrava korištenje istog za Listu grupe birača MO Ferenščica Nada Orač u terminu ponedjeljkom od 17-22  h u periodu do 31.12. 2023. god. 

Temeljem zahtjeva vezanog za korištenje prostorija MS, Vijeće Mjesnog odbora Ferenščica odobrava korištenje istog za Maticu Umirovljenika Hrvatske u terminu svake 4 nedjelje u mjesecu od 17-22  h u periodu do 31.12. 2023. god

Nadalje, temeljem zahtjeva vezanog za korištenje prostorija MS, Vijeće Mjesnog odbora Ferenščica odobrava korištenje istog za Sportsko ribolovnog kluba „TPK“ u terminu srijedom od 09-17  h u periodu do 31.12. 2023. god.

Ad 5. Razno: izvješća, pitanja i prijedlozi

Predsjednik Vijeća MO Ferenščica Ante Palada obavještava sve prisutne vijećnike o mailovima pristiglima na službenu mail adresu MO Ferenščica sa izviješćima i daljnjim postupanjima po prethodnim prijedlozima MO Ferenščica od strane Vijeća Gradske četvrti Peščenica-Žitnjak koji su iste poslali na daljnje postupanje nadležnim gradskim službama i poduzećima.

Dovršeno u 20:30 sati

KLASA:024-08/23-003/750
[bookmark: _GoBack]URBROJ:251-11-11/003-23-2

U Zagrebu , 14.04.2023.

Zapisnik sastavio: 					        Predsjednik Vijeća Mjesnog odbora
Danko Knoblo					        Ante Palada
					               
						       
